ফুলবাড়ী (দিনাজপুর নিউজ ডট কম) ॥ দিনাজপুর জেলার ফুলবাড়ী উপজেলার যমুনা শাখা নদী সংলগ্ন ডাকবাংলোটি কর্তৃপরে অযত্ন ও অবহেলার কারণে বেহাল অবস্থায় পড়ে রয়েছে। ১৯৮১ সালের ১০মে স্থানীয় সরকার মন্ত্রনালয়ের মন্ত্রী ক্যাপ্টেন আব্দুল হালীম চৌধুরী এই এলাকার গুরুত্ব বিবেচনা করে ফুলবাড়ী যমুনা নদী সংলগ্ন ডাকবাংলোটি স্থাপন করেন। কিন্তু ডাকবাংলো স্থাপনের দীর্ঘ ২৯ বছর অতিক্রম হলেও ব্যবহার অনুপযোগী এ  ডাকবাংলোটি শুধুমাত্র কর্তৃপরে অযত্ন ও অবহেলার কারণে পরিত্যাক্ত অবস্থায় পড়ে রয়েছে। দিনাজপুর জেলা পরিষদ কর্তৃক কয়েকবার টেন্ডার দিয়ে যতসামান্য কিছু কাজ করলেও কাজের কাজ কিছুই হয়নি। ডাকবাংলোটির বাউন্ডারির ওয়াল ভেঙ্গে পড়েছে। দেওয়ালের প্লাস্টার খুলে পড়েছে এবং ইট চুরি হয়ে যাচ্ছে। বাউন্ডারীর ভিতরের টিবল এবং বাংলোর ভিতরের ফ্যান চুরি হয়ে গেছে। সরকারী লোকজন থাকার জন্য ডাক বাংলোটিতে এলেও এ বেহাল অবস্থা দেখে তারা ফিরে চলে যান। দিনাজপুর জেলার অন্যান্য উপজেলার ডাকবাংলোগুলো সংস্কার হলেও ফুলবাড়ী উপজেলার এ ডাকবাংলোটি সংস্কারে নেই  কোন পদপে। দিনাজপুর জেলা পরিষদ থেকে গত ৪ মাস আগে কেয়ারটেকার মোঃ আব্দুল তালেবকে ফুলবাড়ী ডাকবাংলোয় বদলী করা হলেও ডাকবাংলোটি সবসময় তালাবন্ধ অবস্থায় পড়ে থাকে। এখন আর এ বাংলোয় রাত্রে আলো জ্বলে না। ফুলবাড়ীতে সড়ক ও জনপথ বিভাগের ডাকবাংলোটিতে সরকারী কর্মকর্তাদেরকে নিরুপায় হয়ে উঠতে হয় এবং রাত্রি যাপন করতে হয়। অনেক সময় সড়ক ও জনপদের ডাকবাংলোটিও ভাড়া পাওয়া যায় না। এতে সরকারি কর্মকর্তা ও বে-সরকারি সংস্থার লোকজনদেরকে অনেক কষ্ট ভোগ করতে হয়। ফুলবাড়ী সরকারি জেলা পরিষদের ডাকবাংলোটি পুঃর্ণ সংস্কার করা হলে সরকারের বিপুল পরিমাণ  রাজস্ব আয় হবে। এভাবে দীর্ঘদিন যাবৎ পরিত্যাক্ত অবস্থায় পড়ে থাকায় ডাকবাংলোটি মাদকসেবী ও পতিতাদের আশ্রয়স্থল হয়ে দাঁড়িয়েছে। এলাকাবাসী ডাকবাংলোটি সংস্কার এবং পুনরায় চালুর জন্য যথাযথ কর্তৃপরে সু-দৃষ্টি কামনা করেছেন।